CELEX: 62015CN0596
Language: et
Date: 2015-11-13 00:00:00
Title: Kohtuasi C-596/15 P: Bionorica SE 13. novembril 2015 esitatud apellatsioonkaebus Üldkohtu (kaheksas koda) 16. septembri 2015. aasta määruse peale kohtuasjas T-619/14: Bionorica SE versus Euroopa Komisjon

18.1.2016   
            
            
               ET
            
            
               Euroopa Liidu Teataja
            
            
               C 16/24
            
         Bionorica SE 13. novembril 2015 esitatud apellatsioonkaebus Üldkohtu (kaheksas koda) 16. septembri 2015. aasta määruse peale kohtuasjas T-619/14: Bionorica SE versus Euroopa Komisjon
   (Kohtuasi C-596/15 P)
   (2016/C 016/30)
   Kohtumenetluse keel: saksa
   
      Pooled
   
   
      Apellant: Bionorica SE (esindajad: advokaadid M. Weidner, T. Guttau, N. Hußmann)
   
      Teine menetlusosaline: Euroopa Komisjon
   
      Apellandi nõuded
   
   Apellant palub:
   
               —
            
            
               viia läbi kohtuistung suuliste seisukohtade ärakuulamiseks;
            
         
               —
            
            
               tühistada Üldkohtu (kaheksas koda) 16. septembri 2015. aasta määrus kohtuasjas T-619/14;
            
         
               —
            
            
               mõista menetluskulud välja Euroopa Komisjonilt.
            
         
      Väited ja peamised argumendid
   
   Apellant esitab oma nõuete toetuseks kaks väidet:
   
               —
            
            
               menetlusvead: Üldkohus lähtus otsustamisel osaliselt valedest asjaoludest ja tegi seetõttu vale lahendi, mis on apellandi suhtes koormav. Üldkohus lähtus ekslikult sellest, et apellant on toiduainete tootja, keda mõjutavad üksnes edasilükatud tervisealased väited määruse (EÜ) nr 1924/2006 (1) tähenduses. Lisaks ei ole Üldkohus oma lahendit teatud osas piisavalt põhjendanud. Üldkohus ei käsitlenud üksikasjalikult komisjoni kirja sisu, mis lõpetas väidetava tegevusetuse, ja tegi nii vale lahendi;
            
         
               —
            
            
               liidu õiguse rikkumine: Üldkohus keeldus ekslikult tunnustamast ELTL artikli 265 tingimusi, sest komisjoni tegevusetus ei olnud lõppenud. Peale selle andis Üldkohus eksliku hinnangu määrusele (EÜ) nr 1924/2006, eelkõige selle artiklitele 17 ja 28. Edasilükatud ja lubatud tervisealaseid väiteid ei saa võrdsustada. Üleminekusätetest tulenevaid õiguslikke tagajärgi ei ole võimalik piisaval määral ette näha.
            
         
      (1)  Euroopa Parlamendi ja nõukogu 20. detsembri 2006. aasta määrus (EÜ) nr 1924/2006, toidu kohta esitatavate toitumis- ja tervisealaste väidete kohta (ELT L 404, lk 9).